Rideau Canal

Rideau Canal je prieplav spájajúci hlavné mesto Kanady, Ottawu, s mestom Kingston pri Ontárijskom jazere. Otvorený bol v roku 1832 a je v prevádzke do dnešného dňa. Je to najstaršia fungujúca umelá vodná cesta v Severnej Amerike. V súčasnosti prieplav prevádzkuje spoločnosť Parks of Canada. Lodná prevádzka je od polovice mája do polovice októbra. V roku 2007 bol prieplav zapísaný na zoznam svetového dedičstva UNESCO. Vodná cesta Z celkovej dĺžky 202 km je 19 km umelou vodnou cestou, zvyšok cesty je po riekach Rideau a Cataraqui a jazerách Dolné, Horné a Veľké Rideau. V súčasnosti je kanál využívaný na rekreačné účely. Z celkového počtu 45 stavidiel je väčšina dosiaľ na ručný pohon. Zimná prevádzka V zimnom období je približne 7,8 km dlhá časť vodnej cesty, prechádzajúcej centrom Ottawy, miestom na korčuľovanie a ľadový hokej. Na tieto aktivity je kanál upravovaný od sedemdesiatych rokov a túto možnosť využívajú desaťtisíce Ottawčanov. Iné projekty Commons ponúka multimediálne súbory na tému Rideau Canal Externé odkazy Oficiálna stránka Kanál Rideau na stránke UNESCO Zdroj Tento článok je čiastočný alebo úplný preklad článku Rideau Canal na českej Wikipédii.